Ιερά Μητρόπολις Λευκάδος και Ιθάκης

Η Ιερά Μητρόπολις Λευκάδος και Ιθάκης είναι μία από τις Μητροπόλεις της Εκκλησίας της Ελλάδος. Έχει έδρα την πόλη της Λευκάδας και περιλαμβάνει τη Λευκάδα, την  Ιθάκη, το Μεγανήσι, τον Κάλαμο, τον  Καστό και τα γύρω μικρότερα νησιά.

Μητροπολίτης είναι από τις 24 Ιουνίου 2008 ο Θεόφιλος (Μανωλάτος).

Ιστορικά στοιχεία
Η ιστορία της Εκκλησίας της Λευκάδος ανάγεται στον χειμώνα του 65 μ.Χ., όταν ο Ταρσέας αγκυροβόλησε στο δεύτερο λιμάνι της Λευκάδος, απέναντι από τη Νικόπολη, εκεί που σήμερα υπάρχει εκκλησάκι του Αγίου Ιωάννη του Αντζούση (Ντ’ Ανζού). Αυτός εγκατέστησε ως πρώτο Επίσκοπο Λευκάδας τον μαθητή του, Σωσίωνα.

Στη Σύνοδο της Νικαίας αναφέρεται ως συμμετέχων ο επίσκοπος Λευκάδος Αγάθαρχος. Τον 14ο αιώνα οι Φράγκοι (Ανδηγαυοί) κατακτητές επιχείρησαν να εγκαταστήσουν Λατίνους κληρικούς, αλλά ο εκδιωγμένος Ορθόδοξος κλήρος σταδιακά επανεγκαταστάθηκε. Στα τέλη του 15ου αιώνα (1470-1473), η Ελένη Παλαιολογίνα Μπράνκοβιτς βοήθησε στην ανασυγκρότηση ιερών μονών και στην ανοικοδόμηση του ιστορικού Ναού της Αγίας Μαύρας. Η ίδια εκάρη μοναχή με το όνομα Υπομονή.

Ακολούθησε η Ενετοκρατία (1684-1797), η Γαλλοκρατία (1797-1799) και από το 1799 οι Ρωσότουρκοι. Τότε το Οικουμενικό Πατριαρχείο προεβίβασε την Αρχιεπισκοπή Λευκάδος και Αγίας Μαύρας σε Μητρόπολη. 

Το 1800 δημιουργήθηκε η Επτάνησος Πολιτεία, το 1807-1810 τα Επτάνησα πέρασαν στους Γάλλους και από το 1810 μέχρι το 1864 στους Αγγλους. Το 1866 η Εκκλησία της Επτανήσου, επομένως και της Λευκάδος, ενώθηκε με την Εκκλησία της Ελλάδος. Τον Σεπτέμβριο του 1899 η Ιερά Σύνοδος της Εκκλησίας της Ελλάδος προσάρτησε την τοπική Εκκλησία της Ιθάκης στη Μητρόπολη Λευκάδος. Έτσι ο τίτλος της Μητροπόλεως έγινε: Ιερά Μητρόπολις Λευκάδος και Ιθάκης.

Επισκοπικός κατάλογος
 Όνομα  Έτη  ΣημειώσειςΕπίσκοποι Λευκάδος Σωσίων  ~ 66  Αγάθαρχος  ~ 325  Ζαχαρίας  ~ 380 Πελάγιος  ~ 680  Γερμανός  ~ 879  Αντώνιος (;)  τέλη 9ου αιώνα  Εύνικος  ~ 968  Ιωάννης , Ναθαναήλ Α΄, Αλύπιος  ~ 998  Ιάκωβος  ~ 1043  Ιωάννης  β΄ μισό 11ου αιώνα  Ανδρέας  ~ 1185  Μιχαήλ  ~ 1186  Αγαπητός  ~ 1429  Ιλαρίων  ~ 1431 Αρχιεπίσκοποι Λευκάδος Αμφιλόχιος  ~ 1513  Ταράσιος  ~ 1522  Επιφάνιος  ~ 1535  Άνθιμος Α΄, Φιλόθεος, Μεθόδιος  ~ 1544  Ναθαναήλ  Ιούλιος 1624 – ;  Μητροφάνης (Μανωλίτσης)  ~ 1625  Άνθιμος Β΄  ~ 1640  Ναθαναήλ Β΄  ~ 1641  Ιωσαφάτ (Σπάτας)  ~ 1653  Μάξιμος  ~ 1654  Θεόκλητος  ~ 1662  Παρθένιος Α΄  ~ 1674  Ευθύμιος  ; – 1675  καθαιρέθηκε Θεόκλητος  3 Απριλίου 1675 – ;  Νεκτάριος  Ιούλιος 1678 – ;  μοναχός, εξαρχικώς Άνθιμος Γ΄ (Μαρίνος)  ~ 1686  Θεοφάνης (Δανιάς)  ~ 1704  Ευγένιος Α΄ (Μαρίνος)  ~ 1710  Μελέτιος (Σέρβος)  ~ 1737  Διονύσιος (Κόνδαρης)  ~ 1738  Χρύσανθος (Ψωμάς)  ~ 1743  Μελέτιος (Κονιδάρης)  ~ 1766  Ιωακείμ (Μαρίνος)  ~ 1779 Μητροπολίτες Λευκάδος και Αγίας Μαύρας Παρθένιος Β΄ (Κονιδάρης)  τέλη 1799 – 5 Αυγούστου 1817 †  Ζαχαρίας (Μοντεσάντος)  30 Μαρτίου 1824 – Μάρτιος 1829 †  Ευγένιος Β΄ (Φέτσης)  6 Ιουλίου 1834 – 26 Ιανουαρίου 1851 †  Γρηγόριος (Αραβανής)  13 Απριλίου 1852 – 4 Ιουνίου 1886 † Μητροπολίτες Λευκάδος και Ιθάκης Ευγένιος Γ΄ (Περδικάρης)  21 Σεπτεμβρίου 1899 – 14 Ιουλίου 1903 †  Δανιήλ (Σουλίδης)  26 Ιουλίου 1907 – 23 Μαρτίου 1927  παραιτήθηκε Δημήτριος (Παππάς ή Χατζηευθυμίου)  12 Φεβρουαρίου 1931 – 29 Φεβρουαρίου 1940   κατόπιν Δρυϊνουπόλεως Δωρόθεος (Παλλαδινός)  20 Σεπτεμβρίου 1940 – 25 Ιουνίου 1968  απεχώρησε λόγω ορίου ηλικίας Νικηφόρος (Δεδούσης)  7 Ιουλίου 1968 – 28 Ιανουαρίου 2008 †  Θεόφιλος (Μανωλάτος)  27 Ιουνίου 2008 – σήμερα 

Παραπομπές

Πηγές



Λευκαδος

Κατηγορία:Περιφερειακή ενότητα Λευκάδας
Κατηγορία:Ιθάκη